Det er finnes forskjellige typer toner, men her snakker jeg altså om toner til ansikt. Produktet kalles ofte for ansiktsvann. Toner er et hudpleieprodukt som balanserer pH-verdien etter at du har renset huden. Den kan også redusere store porer. Toner er altså ikke en ansiktsrens på samme måte som det micellar cleansing water er.  Toner bruker du etter at du har renset ansiktet og før du bruker de andre hudpleieproduktene dine. Ansiktsvann sørger nemlig for at andre produkter som serum og fuktighetskrem trekker bedre inn i huden. I tillegg inneholder toner andre gode ingredienser som er bra for huden. Vendela Skin Perfecting Toner inneholder blant annet granateple som er full av antioksidanter. Granateple inneholder nesten 40 ganger mer antioksidanter enn grønn te og blåbær! Antioksidanter kan bidra til å stramme opp huden, samt redusere fine linjer og pigmentering.  Det er fordi antioksidanter bekjemper skadelige stoffer som frie radikaler fra for eksempel luftforurensing. Frie radikaler bryter ned huden og føre til tidlige aldringstegn. Granateple kan også hjelpe med økt cellefornyelse.